
5776.  Sklep o začasnem financiranju proračuna Občine Ig v letu 2005, stran 16183.
Na podlagi 32. in 33. člena zakona o javnih financah (Uradni list RS, št. 79/99) je župan Občine Ig sprejel

S K L E P
    o začasnem financiranju proračuna Občine Ig v letu 2005

1. člen

Do sprejetja proračuna Občine Ig za leto 2005 se javna poraba Občine Ig začasno nadaljuje na podlagi proračuna Občine Ig za leto 2004 in za iste programe kot v letu 2004.

2. člen

V obdobju začasnega financiranja se smejo uporabljati sredstva do višine, sorazmerne s porabljenimi sredstvi v enakem obdobju v proračunu za leto 2004, razen sredstev za naloge, opredeljene z zakonskimi predpisi, ki se uporabljajo v višini, določeni z zakonom.

3. člen

V obdobju začasnega financiranja se lahko nadaljuje izvajanje in financiranje investicij, ki so bile sprejete v proračunu za leto 2004.

4. člen

Obdobje začasnega financiranja iz tega sklepa lahko traja največ tri mesece. Obdobje začasnega financiranja se lahko podaljša v skladu z Zakonom o javnih financah.

5. člen

Prihodki in odhodki ter njihova razporeditev v času začasnega financiranja so sestavni del proračuna Občine Ig za leto 2005.

6. člen

Ta sklep začne veljati z dnem objave v Uradnem listu RS, uporablja pa se od 1. 1. 2005 dalje.



Št. 402-04/03

Ig, dne 1. decembra 2004.

Župan
    Občine Ig
    Janez Cimperman l. r.

